**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 21.11.2022, ora 08.00 – 22.11.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 22.11.2022, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 21.11.2022, la ora 11:45, avertizarea hidrologică nr. 76, valabilă în intervalul 21.12.2022, ora 12:00-22.11.2022, ora 09:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD GALBEN- depăşiri ale COTELOR DE ATENŢIE în intervalul 21.11.2022, ora 12:00 – 22.11.2022, ora 09:00** pe râurile din bazinele hidrografice: Crişul Alb – bazin amonte S.H. Gurahonţ **(judeţele: Hunedoara şi Arad)**, Arieş – bazin amonte S.H. Câmpeni **(judeţul Alba)**, Niraj - afluent al râului Mureş **(judeţul Mureş)**, Mureş – afluenţii aferenţi sectorului aval confluenţă cu râul Strei **(judeţele: Hunedoara şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ **(judeţul Timiş)**, Timiş – afluenţii aferenţi sectorului aval S.H. Caransebeş – amonte S.H. Lugoj **(judeţele: Caraş-Severin şi Timiş)**, Pogăniș – bazin amonte Ac. Cadar-Duboz **(județul Caraș-Severin).**

**-COD PORTOCALIU- depăşiri ale COTELOR DE INUNDAŢIE în intervalul 21.11.2022, ora 12:00 – 21.11.2022, ora 22:00** pe râurile din bazinele hidrografice: Gladna (afluent al râului Bega) – bazin amonte Ac. Surduc, **județul: Timiș. Se ridică începând cu data de 21.11.2022 ora 12:00 Atenţionarea Hidrologică din celelalte bazine hidrografice avertizate anterior.**

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

***-ALBA, ARAD, CARAŞ-SEVERIN, HUNEDOARA, MUREŞ şi TIMIŞ*** *(6 prefecturi)* ***– COD GALBEN;***

***-TIMIŞ*** *(1 prefectură)* ***– COD PORTOCALIU.***

**Debitele au fost în creștere** ca urmare a precipitațiilor prognozate și propagării, exceptând râurile din bazinele hidrografice Tur, Lăpuș, bazinele superioare ale Crasnei, Barcăului, Crișului Repede, bazinul mijlociu și inferior al Someșului și cursul inferior al Izei, unde au fost în scădere și râurile din Dobrogea, unde au fost relativ staționare.

Creșteri mai însemnate de niveluri și debite, cu atingerea și depășirea **COTELOR DE APĂRARE**, s-au înregistrat pe unele râuri din bazinele hidrografice Crișul Alb, Bega, Pogăniș și Timișul superior, ca urmare a precipitațiilor mai însemnate cantitativ căzute în interval și pe fondul unor niveluri ridicate generate de precipitațiile înregistrate în zilele anterioare.

Se situează peste **COTELE DE ATENȚIE** râurile la stațiile hidrometrice: Crișul Alb-Vața de Jos (350+36)-jud. HD și Niraj-Cinta (370)-jud. MS.

În interval s-au situat peste **COTELE DE ATENȚIE** râurile la stațiile hidrometrice: Nirajul Mic-Miercurea Nirajului (250+30)-jud. MS, Niraj-Miercurea Nirajului (175+10)-jud. MS și Sașa – Poieni (50+6)-jud. TM.

Debitele se situează în general la valori sub mediile multianuale lunare, cu coeficienți moduli cuprinși între 30-90% din normalele lunare, mai mari (în jurul și peste normalele lunare) pe râurile din bazinele: Vişeu, Iza, Tur, Someş, Crasna, Barcău, Crişuri, Mureș, Bega, Timiș, Bârzava, Caraș, Nera, Moldova, Suceava, bazinele superioare și mijlocii ale Jiului, Oltului, Argeșului, Trotușului, Bistriței și bazinele superioare ale Cernei și Ialomiței și mai mici (sub 30% din mediile multianuale lunare) pe râurile din bazinele hidrografice: Râmnicu Sărat, Bârlad, pe cursul inferior al Bistriței și afluenții Prutului superior.

În interval au fost emise o **avertizare** și o **atenționare hidrologică** pentru fenomene imediate.

**Debitele vor fi în creștere** ca urmare a precipitațiilor slabe prognozate și propagării, exceptând râurile din bazinele hidrografice: Vișeu, Iza, Tur, Crasna, Barcău, Crișul Repede, bazinele superioare ale Someșului, Someșului Mic, Crișului Negru, Crișului Alb, Mureșului, Arieșului, Begăi, Timișului, Bârzavei, Carașului, Nerei, Cernei, Jiului, Oltului, Vedei, Argeșului, Ialomiței, Jijiei, Bârladului, afluenților de dreapta ai Siretului și cursul inferior al Someșului, unde vor fi în scădere și râurile din Dobrogea, unde vor fi relativ staționare.

Creșteri mai însemnate de niveluri și debite ca urmare a propagării viiturilor formate anterior se vor înregistra pe cursurile mijlocii și inferioare ale râurilor Crișul Alb și Bega.

Se va mai situa peste **COTA DE ATENȚIE** râul Crișul Alb la stația hidrometrică Vața de Jos (350+10)-jud. HD, în scădere.

**DUNĂRE**

**Debitul la intrarea în ţară** (secţiunea Baziaş) în intervalul 21-22.11.2022 **a fost în creştere, având valoarea de** **3100 m3/s**, sub media multianuală a lunii **noiembrie (4650 m3/s).**

În aval de Porțile de Fier debitele au fost în creștere pe sectoarele Gruia-Calafat și Brăila-Tulcea, în scădere pe sectorul Bechet-Oltenița și staționare pe sectorul Călărași-Vadu Oii.

**Debitul la intrarea în ţară** (secţiunea Baziaş) **va fi** **în creștere (3900 m3/s).**

În aval de Porțile de Fier debitele vor fi în creștere pe sectoarele Gruia-Călărași și Galați-Tulcea și staţionare pe sectorul Cernavodă-Brăila.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 11 mc/s;

-r. Dâmbovița: ac. Văcărești: 2 mc/s;

-CA2: 2.5 mc/s;

-Der. Mircea Vodă: 0.8 mc/s.

**Administrația Bazinală de Apă Ialomiţa-Buzău**

**B.H. Dunăre**

-sectorul 4 Brăila–Galați – se menține faza de atenționare/avertizare instituită în data de 26.10.2022;

-sector 6.1 Chiciu–Vadu Oii–se menține faza de atenționare/avertizare instituită în data de 25.10.2022;

-sectorul 6 Chiciu–Vadu Oii (amonte Chiciu)–se menține faza de atenționare/avertizare instituită în data de 25.10.2022.

**B.H. Ialomița**

-sectorul 5 Râu Ialomița – izvor - ph Moroeni – se menține treapta III de restricții instituită în data de 04.11.2022.

Pentru celelalte sectoare ale râului Ialomița, în urma analizării debitelor înregistrate/reconstituite în secțiunile de control, nu a fost necesară aplicarea “Planului de restricții și folosire a apei în perioade deficitare”.

**B.H. Buzău și B.H. Calmățui**

Pentru sectoarele de pe râurile Buzău și Călmățui, în urma analizării debitelor înregistrate/reconstituite în secțiunile de control, nu a fost necesară aplicarea “Planului de restricții și folosire a apei în perioade deficitare”.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcau în secțiunea Nușfalău este 3.15 mc/s

Debitul râului Crișul Alb în secțiunea Crișcior este 21.9 mc/s.

**2.** **Situaţia meteorologică în intervalul 21.11.2022, ora 08.00 –22.11.2022, ora 06.00**

**În ţară** vremea a fost în general închisă, cu valori termice mai scăzute decât în mod normal la această dată în estul și vestul teritoriului, mult mai ridicate decât acestea în extremitatea de sud-est și în jurul lor în rest. Îndeosebi pe parcursul zilei s-au semnalat precipitații predominant sub formă de ninsoare la munte și în jumătatea de nord a Moldovei, predominant sub formă de ploaie în jumătatea de sud a Moldovei și în estul Transilvaniei și doar ploaie în restul Transilvaniei, în Dobrogea, Muntenia, cea mai mare parte a Olteniei și Banatatului și pe arii restrânse în Crișana și Maramureș. În nord-estul teritoriului, pe suprafețe restrânse, s-a depus polei. În sud-est au fost și manifestări de instabilitate atmosferică, ploile au avut și caracter de aversă, au fost însoțite de descărcări electrice și de intensificări de scurtă durată ale vântului, care în zona localității Medgidia, județul Constanța, a luat aspect de vijelie. Cantitățile de apă au depășit pe alocuri 10...15 l/mp în Transilvania, Moldova, Dobrogea, la munte, precum și în Subcarpații Getici, și s-au acumulat până la 29 l/mp în Carpații Meridionali, la Bâlea Lac. Pe parcursul nopții cerul cerul s-a degajat treptat în regiunile vestice și sud-vestice. Stratul de zăpadă, măsurat la ora 20 pe platformele stațiilor meteorologice, era prezent local la munte (grosimi de până la 36 cm în Masivul Călimani), dar și în jumătatea de nord a Moldovei (grosimi de până la 14 cm la Darabani - județul Botoșani). Vântul a suflat slab și moderat, cu intensificări în zona montană înaltă, rafalele depășind temporar 80...100 km/h pe crestele Carpaților Meridionali și în Dobrogea, unde s-au înregistrat viteze în general de 55...65 km/h, precum și local în Oltenia și izolat în Muntenia, Moldova și Transilvania, cu viteze în general de 45...55 km/h. Temperaturile maxime s-au încadrat între 0 grade la Darabani și Cotnari și 21 de grade la Constanța. La ora 6 se înregistrau valori termice cuprinse între -3 grade la Rădăuți și Târgu Neamț și 8 grade la Constanța-dig. Pe arii restrânse s-a semnalat ceață în regiunile vestice, nord-vestice și estice.

**Observaţie:** în intervalul de diagnoză au fost în vigoare 3 atenționări pentru fenomene meteorologice periculoase imediate, 2 emise de către SRPV Timișoara și 1 de către SRPV Bacău.

**La Bucureşti** vremea a fost în general închisă, iar pe parcursul zilei temporar a plouat slab. Vântul a suflat slab și moderat. Temperatura maximă a fost de 8 grade, iar la ora 6 se înregistrau 5 grade la Afumați și Băneasa și 6 grade la Filaret.

**3. Prognoza meteorologică în intervalul 22.11.2022, ora 08.00–23.11.2022, ora 8.00**

**În ţară** valorile termice vor fi mai ridicate decât în mod normal la această dată în regiunile vestice, sudice și sud-estice, mai scăzute în extremitatea de nord-est și în jurul acestora în rest. În vestul și sud-vestul țării dimineața pe arii restrânse va fi ceață, apoi cerul se va înnora treptat și mai ales seara și noaptea tempoar va ploua. În restul teritoriului, ziua cerul va fi variabil, iar pe alocuri va fi nebulozitate joasă, stratiformă sau ceață și izolat burniță sau ploaie slabă, iar noaptea nebulozitatea va fi pe arii extinse și ploi se vor semnala local în sud și izolat în rest. În zona montană înaltă, în special a Carpaților Meridionali (în general la peste 1500 m) vor fi și precipitații slabe sub formă de lapoviță și ninsoare, iar noaptea și condiții de polei. Vântul se va intensifica treptat, din orele amiezii, în sudul Banatului, cu viteze în general de 60...70 km/h, în zona montană aferentă și pe crestele Carpaților Meridionali rafalele vor depăși 90...100 km/h, iar pe arii restrânse și la intesitate mult mai redusă și în celelalte regiuni. Temperaturile maxime se vor încadra între 3 și 13 grade, ușor mai scăzute în nordul Moldovei spre 1 grad, iar cele minime între -5 grade în Bucovina și 11 grade pe litoral.

**La Bucureşti** pe parcursul zilei cerul va deveni variabil, iar dimineața vor fi condiții de ceață. Noaptea se va înnora, iar cu o probabilitate mai mare în cea de a doua parte, va ploua slab. Vântul va sufla slab și moderat. Temperatura maximă va fi de 10...12 grade, iar cea minimă de 5...7 grade.

**4. Informare nivometeorologică pentru perioada 21.11.2022, ora 20-24.11.2022, ora 20, la altitudini de pespte 1800 m**

**Evoluția vremii în intervalul 18-21.11.2022**

Vremea a fost închisă și s-a răcit accentuat în ultimele 24 de ore. Cerul a fost noros și pe arii extinse s-au semnalat precipitații mixte, temporar ninsori la peste 1800 m în Carpații Meridionali și la peste 1400 m în cei Orientali și Occidentali, și temporar ploi la altitudini joase. Cantitățile de apă căzute au cumulat local 25-35 l/mp, iar la peste 2000 m în Carpații Meridionali și la peste 1500 m în nordul celor Orientali și Occidentali s-a depus pe alocuri un strat mai consistent de zăpadă. Vântul a suflat moderat, cu intensificări temporare ce au atins 70-100 km/h pe creste, viscolind temporar zăpada. S-a semnalat ceață, asociată pe creste și cu depunere de chiciură. Stratul de zăpadă a crescut în special în nordul Carpaților Orientali, dar și în zona înaltă din Meridionali. În zonele adăpostite se întâlnesc acumulări mai importante de zăpadă.

**În data de 21.11.2022, la ora 14:** stratul de zăpadă de pe platformele stațiilor meteorologice măsura: 36 cm la Rețitiș Călimani, 28 cm la Vârfu-Omu, 27 cm la Bâlea-Lac, 21 cm la Băișoara, 15 cm la Vf.Iezer, 14 cm la Vf.Țarcu, 11 cm la Păltiniș și 10 cm la Roșia Montană, la restul stațiilor meteorologice fiind sub 10 cm.

**Prognoza vremii în intervalul 21.11.2022, ora 20:00-24.11.2022, ora 20:00:**

Vremea va fi apropiată de normalul termic al perioadei în noaptea de 21/22 și în prima parte a zilei de 22 noiembrie, după care va înregistra o ușoară încălzire. Cerul va fi variabil, cu înnorări temporare. Local se vor mai semnala precipitații mixte slabe, trecător ploi la altitudini joase și ninsori pe creste. Vântul va sufla slab și moderat, cu intensificări temporare în noaptea de 21/22 din sector nord-vestic ce vor atinge trecător 60-70 km/h pe creste, viscolind zăpada, iar din seara zilei de marți, 22 noiembrie, va prezenta intensificări din sector predominant sudic, cu rafale ce vor atinge și depăși în zonele înalte din Carpații Meridionali 80-90 km/h. Se va semnala temporar ceață, asociată și cu depuneri de chiciură pe creste.

**Temperaturi prognozate în intervalul 21-24.11.2022, ora 20:00:**

temperaturi minime: -11...-6 grade în prima noapte, apoi în creștere la -6...0 grade;

temperaturi maxime: în general între -3 și 3 grade;

**Vânt la peste 2000 m:** din sector nordic-vestic în noaptea de 21/22 cu 60-70 km/h, apoi din sector predominant sudic, cu viteze de 80-100 km/h;

**Izoterma de 0 grade**: urcă de la 800-1000 m până la 1700 m în nordul Carpaților Orientali și al celor Occidentali, urcă de la 1000-1200 m până la 1800 m în Carpații Meridionali.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 18-20.11.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită în data de 18.11.2022** **la staţia B-21** (municipiul București)**.**

1. **În domeniul solului şi vegetaţiei**

**A.P.M. Argeș** **și G.N.M.-C.J. Argeș** informează că în data de 21.11.2022, în jurul orei 08:30, s-a produs o poluare cu 10 l de țiței și 30 l de apă de zăcământ a 10 mp de sol (cca 20 metri șanț DJ 67B) în zona satului Vața, comuna Vedea, în urma coroziunii unei conducte de etalonare O.M.V. Petrom la 1000 m de Modul 2497-Parc 15 bis Vața. **Măsuri:** s-a oprit pomparea, s-a intervenit pentru repararea conductei prin montare de șarnieră, urmând să fie curățată suprafața afectată.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 Direcția Comunicare